โฆษกรัฐ แจง 6 ปี รบ.มุ่งทำงานแก้ปัญหาให้ ปชช. ชี้ ไม่ใช่เวลาสร้างขัดแย้ง
โฆษกรัฐบาล แจงยิบ ตลอดระยะเวลา 6 ปี รัฐบาลมุ่งทำงานแก้ปัญหาให้กับประชาชน ยึดประโยชน์ของประชาชนเป็นหลัก ย้ำ ช่วงเวลานี้ประเทศต้องการความสามัคคี ควรหันหน้าเข้าหากัน ไม่ใช่เวลาที่ออกมาสร้างความขัดแย้ง หวังผลทางการเมืองวันที่ 24 พ.ค. นางนฤมล ภิญโญสินวัฒน์ โฆษกประจำสำนักนายกรัฐมนตรี ชี้แจง กรณีที่ฝ่ายค้านกล่าวโจมตีการทำงานของรัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรี และรมว.กลาโหม ตลอดระยะเวลา 6 ปี ว่า นายกฯ ย้ำอยู่เสมอถึงความจำเป็นในการเข้ามาบริหารประเทศเพื่อหยุดความขัดแย้ง สร้างความปรองดอง และที่ผ่านมานายกฯ ได้แก้ไขปัญหาที่สะสมมานาน ซึ่งภารกิจหลัก คือ การช่วยเหลือประชาชนทุกกลุ่ม โดยเฉพาะผู้มีรายได้น้อย และเกษตรกร ผ่านโครงการต่างๆ อย่างเป็นรูปธรรมขณะเดียวกัน ได้ดำเนินโครงการพัฒนาประเทศ ทั้งการขยายโครงข่ายด้านคมนาคม การขยายโครงข่ายรถไฟฟ้าหลายสายทั่วกรุงเทพฯ กว่า 160 กิโลเมตร รวมถึงโครงการรถไฟฟ้าความเร็วสูงเชื่อม 3 สนามบิน เพื่อความสะดวกในอนาคต และโครงการพัฒนาเขตระเบียงเศรษฐกิจพิเศษภาคตะวันออก หรือ อีอีซี เพื่อให้ต่างชาติเข้ามาลงทุนใประเทศไทยเพิ่มขึ้นทั้งนี้ จากปัญหาการทำประมงผิดกฎหมาย ขาดการรายงานและไร้การควบคุม ทำให้ไทยถูก ใบเหลือง จากทางสหภาพยุโรป (อียู) รัฐบาลได้พยายามแก้ไขปัญหาที่สะสมมานานหลายด้าน ทั้งการจดทะเบียนเรือประมง แก้ปัญหาการค้ามนุษย์ โดยการเดินหน้าเรื่องนี้อย่างจริงจัง จนสามารถปลดใบเหลืองได้ รวมถึงการปราบปรามผู้มีอิทธิพล ถือเป็นมาตรการที่รัฐบาลดำเนินการมาอย่างต่อเนื่อง โดยการทำงานแบบบูรณาการของทหาร ตำรวจ และฝ่ายปกครองส่วนกรณีที่ฝ่ายค้าน ออกมาโจมตีรัฐบาลในการแก้ปัญหาเศรษฐกิจว่า ล้มเหลวนั้น หากมองภาพรวมของเศรษฐกิจทั่วโลกที่กำลังประสบปัญหาการแพร่ระบาดเชื้อโควิด-19 จะเห็นได้ว่า เกิดการชะลอตัว แต่สำหรับประเทศไทย ยังได้รับการกล่าวขวัญจากนานาประเทศว่า เป็นประเทศที่ดำเนินการมาตรการได้ดีในการปกป้องการแพร่ระบาด และจากผลสำรวจฯ ประชาชนส่วนใหญ่พอใจ ผลงานของรัฐบาลในการแก้ไขปัญหาโควิด-19 ส่วนในด้านการลงทุนประเทศไทย ถูกจัดให้เป็นประเทศที่ดีที่สุด ในการเริ่มต้นธุรกิจ จากทั้งหมด 73 ประเทศ ถือได้ว่า ต่างประเทศให้การยอมรับ แสดงให้เห็นถึงความเชื่อมั่นในศักยภาพของประเทศไทยโดยช่วงเวลานี้ ประเทศต้องการความสามัคคี ก้าวผ่านวิกฤติครั้งนี้ไปด้วยกัน จึงอยากให้ทุกฝ่ายหันหน้าเข้าหากันทำงานเพื่อประชาชน และประเทศชาติ ขอให้คำนึงถึงผลประโยชน์ของส่วนรวมเป็นหลัก ไม่ใช่เวลาที่ออกมาสร้างความขัดแย้ง หวังผลทางการเมือง
โฆษกรัฐบาล แจงยิบ ตลอดระยะเวลา 6 ปี รัฐบาลมุ่งทำงานแก้ปัญหาให้กับประชาชน ยึดประโยชน์ของประชาชนเป็นหลัก ย้ำ ช่วงเวลานี้ประเทศต้องการความสามัคคี ควรหันหน้าเข้าหากัน ไม่ใช่เวลาที่ออกมาสร้าง
โควิด-19,ไวรัสโคโรนา,โฆษกรัฐบาล,ประยุทธ์ จันทร์โอชา,นฤมล ภิญโญสินวัฒน์,ความสามัคคี,ขัดแย้งหวังผลการเมือง,ข่าวทั่วไป